**ΕΝΤΥΠΟ ΣΥΓΚΑΤΑΘΕΣΗΣ ΚΑΤΟΠΙΝ ΕΝΗΜΕΡΩΣΗΣ**

Η Ελληνική Γυμναστική Ομοσπονδία, ως Υπεύθυνος Επεξεργασίας, φέρει την ευθύνη και είναι σε θέση να αποδείξει τη συµµόρφωσή της µε τις αρχές προστασίας προσωπικών δεδομένων, καθώς και την εν γένει συµµόρφωσή της µε την κείμενη νομοθεσία για την προστασία προσωπικών δεδομένων. Για το λόγο αυτό, δεσμεύεται ότι τα προσωπικά δεδομένα που συλλέγονται είναι τα απολύτως αναγκαία και υποβάλλονται σε επεξεργασία µε αντικειμενικότητα, νομιμότητα και διαφάνεια, για συγκεκριμένο και καθορισμένο σκοπό για τον οποίο ενημερώθηκε προηγουμένως το υποκείμενο, και ότι η διενεργούμενη επεξεργασία λαμβάνει χώρα τηρουμένων αυστηρώς των διατάξεων του ΓΚΠ∆, της κείμενης νομοθεσίας για την προστασία των δεδομένων προσωπικού χαρακτήρα και των Οδηγιών της Αρχής Προστασίας Δεδομένων Προσωπικού Χαρακτήρα (ΑΠ∆ΠΧ) και δυνάμει τουλάχιστον μίας νομικής βάσης που καθιστά την επεξεργασία σύννομη.

Ως νομική βάση της επεξεργασίας των δεδομένων εκ μέρους της Ελληνικής Γυμναστικής Ομοσπονδίας τίθεται η συγκατάθεσή σας (άρθρο 6 § 1α’ ΓΚΠΔ) για τη διαβίβαση δεδομένων σας (ονοματεπώνυμο, ιδιότητα) προς το Τμήμα Α’ της Διεύθυνσης Φυσικής Αγωγής της Γενικής Διεύθυνσης Σπουδών Πρωτοβάθμιας και Δευτεροβάθμιας Εκπαίδευσης (Γενική Γραμματεία Πρωτοβάθμιας, Δευτεροβάθμιας Εκπαίδευσης & Ειδικής Αγωγής) του Υπουργείου Παιδείας και Θρησκευμάτων, λόγω της επιλογής σας ως προτεινόμενου εκπροσώπου για την είσοδο και ενημέρωση μαθητών σε σχολικές μονάδες στο πλαίσιο δράσεων του Υ.ΠΑΙ.Θ. για τη διάδοση του αθλητικού πνεύματος και της γνωριμίας των μαθητών/τριών με τα αθλήματα της αρμοδιότητάς μας.

Η Ελληνική Γυμναστική Ομοσπονδία διασφαλίζει ότι επεξεργάζεται µόνο τα κατάλληλα, συναφή και απολύτως απαραίτητα προσωπικά δεδομένα, για το σκοπό για τον οποίο συλλέχθηκαν. Το προσωπικό επεξεργάζεται προσωπικά δεδομένα µόνο για την εξυπηρέτηση των νόµιµων, επιχειρησιακών σκοπών που σχετίζονται άμεσα µε την εκτέλεση των καθηκόντων τους.

Σας ενημερώνουμε ότι, δυνάμει του ΓΚΠΔ, εσείς, ως υποκείμενα μπορείτε να ζητήσετε την ικανοποίηση των ακόλουθων δικαιωμάτων σας αναφορικά με τα δεδομένα προσωπικού χαρακτήρα: Πρόσβαση (ΓΚΠΔ άρθρο 15), Διόρθωση (ΓΚΠΔ άρθρο 16), Διαγραφή (ΓΚΠΔ άρθρο 17), Περιορισμός της επεξεργασίας (ΓΚΠΔ άρθρο 18) με τους εξής τρόπους: 1. με συμπλήρωση αίτησης/φόρμας που υπάρχει στην Ελληνική Γυμναστική Ομοσπονδία, 2.με επιστολή στη διεύθυνση «Ελληνική Γυμναστική Ομοσπονδία» (Λ. Κηφισίας 37, ΤΚ 151 23, Μαρούσι Αττικής), 3.με ηλεκτρονικό μήνυμα στη διεύθυνση που υπάρχει στην ιστοσελίδα της Ελληνικής Γυμναστικής Ομοσπονδίας. Αν θεωρείτε ότι τα δικαιώματά σας δεν ικανοποιήθηκαν επαρκώς, μπορείτε να υποβάλλετε καταγγελία στην Αρχή Προστασίας Δεδομένων Προσωπικού Χαρακτήρα με τους εξής τρόπους: 1. μέσω συμπλήρωσης ηλεκτρονικής φόρμας (όπως περιγράφεται στο <https://www.dpa.gr/el/polites/katagelia_stin_arxi>), 2.ηλεκτρονικά με αποστολή στο email: [complaints@dpa.gr](mailto:complaints@dpa.gr), 3. με ταχυδρομική αποστολή στα γραφεία της Αρχής: Αρχή Προστασίας Δεδομένων Προσωπικού Χαρακτήρα, Λ. Κηφισίας 1-3, 115 23 Αθήνα, 4. με ηλεκτρονικό μήνυμα ([www.dpa.gr](about:blank#_blank)), 5. με αυτοπρόσωπη υποβολή στα γραφεία της Αρχής (1ος όροφος). Ώρες κοινού στο γραφείο πρωτοκόλλου: 09:00 – 13:00. Για οποιοδήποτε θέμα άπτεται της επεξεργασίας δεδομένων προσωπικού χαρακτήρα, μπορείτε πάντοτε να επικοινωνείτε με τον Υπεύθυνο Προστασίας Δεδομένων της Ελληνικής Γυμναστικής Ομοσπονδίας στην ηλ. διεύθυνση [dpo@computerstudio.gr](mailto:dpo@computerstudio.gr).

Έχω ενημερωθεί σχετικά με την επεξεργασία των δεδομένων μου.

Παρέχω τη συγκατάθεσή μου στην επεξεργασία (διαβίβαση) των ως άνω δεδομένων μου στις αναφερόμενες υπηρεσίες.

Ημερομηνία Ονοματεπώνυμο Υπογραφή